pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรี ก.อุตฯ  เปิดงานสัมมนา Startup จับต้องได้ (2) สตาร์ทอัพแบบไหนถูกใจขาใหญ่ (VC)
วันพุธที่ 5 กันยายน 2561
รัฐมนตรี ก.อุตฯ  เปิดงานสัมมนา Startup จับต้องได้ (2) สตาร์ทอัพแบบไหนถูกใจขาใหญ่ (VC)
รัฐมนตรี ก.อุตฯ  เปิดงานสัมมนา Startup จับต้องได้ (2) สตาร์ทอัพแบบไหนถูกใจขาใหญ่ (VC)
วันนี้ (5 กันยายน 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานสัมมนา Startup จับต้องได้ (2) สตาร์ทอัพแบบไหนถูกใจขาใหญ่ (VC) พร้อมกล่าวปาฐกถาในหัวข้อ “Startup Ecosystem” เป้าหมายที่ท้าทายอันดับหนึ่งของรัฐบาล 4.0 ณ โรงละครอักษรา คิง พาวเวอร์ กรุงเทพฯ
รัฐมนตรีว่าการกระทรวงอุตสาหกรรม กล่าวว่า Startup ถือเป็นธุรกิจเกิดใหม่ที่มีการพัฒนาผลิตภัณฑ์หรือบริการ โดยใช้เทคโนโลยีและนวัตกรรมเป็นฐานในการดําเนินธุรกิจ ด้วยความคิดสร้างสรรค์ startup จึงเป็นพลังสําคัญ และจําเป็นต่อการพัฒนาระบบเศรษฐกิจของไทยให้มีความพร้อมที่จะเคลื่อนไหว ปรับเปลี่ยน ยกระดับให้สอดรับกับความเปลี่ยนแปลง ตลอดจนใช้และสร้างโอกาสที่จะสร้างนวัตกรรมได้อย่างกว้างขวางและต่อเนื่อง เพื่อให้เศรษฐกิจไทยแข่งขันในเวทีโลกอย่างยั่งยืนต่อไป
รัฐบาลไทย-ข่าวทำเนียบรัฐบาล-“ยุติธรรม” จัดประชุมคณะกรรมการสถาบันอนุญาโตตุลาการ  พิจารณาตัวชี้วัด ตั้งเป้าหมายสู่การเป็นองค์กรมหาชน ๔.๐
วันจันทร์ที่ 21 พฤษภาคม 2561
“ยุติธรรม” จัดประชุมคณะกรรมการสถาบันอนุญาโตตุลาการ  พิจารณาตัวชี้วัด ตั้งเป้าหมายสู่การเป็นองค์กรมหาชน ๔.๐
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการสถาบันอนุญาโตตุลาการ ครั้งที่ ๔/๒๕๖๑
ในวันจันทร์ที่ ๒๑ พฤษภาคม ๒๕๖๑ เวลา ๑๔.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการสถาบันอนุญาโตตุลาการ ครั้งที่ ๔/๒๕๖๑
โดยมีคณะกรรมการผู้ทรงคุณวุฒิ รวมทั้งผู้ที่เกี่ยวข้อง เข้าร่วมประชุมฯ
เพื่อพิจารณาตัวชี้วัดของสถาบันอนุญาโตตุลาการ ในหัวข้อการพัฒนานวัตกรรมของสถาบันอนุญาโตตุลาการ และศักยภาพในการดําเนินการขององค์กรมหาชน ตามแผนยุทธศาสตร์ชาติ ๒๐ ปี
ซึ่งสํานักงานคณะกรรมการปฏิรูประบบราชการ (ก.พ.ร.) กําหนดให้
นําตัวชี้วัดสถาบันอนุญาโตตุลาการผ่านความเห็นชอบจากคณะกรรมการ
ทั้งนี้ คณะกรรมการฯ ได้มีมติเห็นชอบในหัวข้อกิจกรรมดังกล่าว
และมอบหมายให้ฝ่ายเลขาฯ พิจารณาข้อเสนอแนะของคณะกรรมการ
ในด้านการพัฒนาฐานข้อมูลลูกค้า ทั้งนี้ เพื่อนําไปสู่การแก้ไขและปรับปรุงศักยภาพ
การดําเนินงานให้มีประสิทธิภาพมากยิ่งขึ้น อันจะนําไปสู่การเป็นองค์กรมหาชน ๔.๐
รัฐบาลไทย-ข่าวทำเนียบรัฐบาล-รัฐบาล โดยกระทรวงวัฒนธรรม ขอเชิญชวนศาสนิกชนชาวไทยร่วมกิจกรรม สวดมนต์ข้ามปี ถวายพระราชกุศล เสริมสิริมงคลทั่วไทย
วันพฤหัสบดีที่ 19 ธันวาคม 2562
รัฐบาล โดยกระทรวงวัฒนธรรม ขอเชิญชวนศาสนิกชนชาวไทยร่วมกิจกรรม สวดมนต์ข้ามปี ถวายพระราชกุศล เสริมสิริมงคลทั่วไทย
รัฐบาล โดยกระทรวงวัฒนธรรม ขอเชิญชวนศาสนิกชนชาวไทยร่วมกิจกรรม สวดมนต์ข้ามปี ถวายพระราชกุศล เสริมสิริมงคลทั่วไทย ๓๑ ธันวาคม ๒๕๖๒ - ๑ มกราคม ๒๕๖๓ ณ วัดใกล้บ้านหรือสถานที่จัดกิจกรรม
รัฐบาลไทย-ข่าวทำเนียบรัฐบาล-​การประชุมคณะกรรมการตรวจสอบและประเมินภาคราชการกระทรวงอุตสาหกรรม (คตป.อก.) ครั้งที่ 114-5/2561
วันพุธที่ 2 พฤษภาคม 2561
​การประชุมคณะกรรมการตรวจสอบและประเมินภาคราชการกระทรวงอุตสาหกรรม (คตป.อก.) ครั้งที่ 114-5/2561
หัวหน้าผู้ตรวจราชการกระทรวงอุตสาหกรรม  ได้เข้าร่วมการประชุมคณะกรรมการตรวจสอบและประเมินภาคราชการกระทรวงอุตสาหกรรม (คตป.อก.) ครั้งที่ 114-5/2561
วันนี้ (2 พฤษภาคม 2561) เวลา 09.30 น. นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ในฐานะกรรมการและเลขานุการ คณะกรรมการตรวจสอบและประเมินผลประจํากระทรวงอุตสาหกรรม ได้เข้าร่วมการประชุมคณะกรรมการฯ โดยมี นายโกศล ใจรังษี ประธานกรรมการ อดีตรองปลัดกระทรวงอุตสาหกรรม นายอนุสรณ์ เนื่องผลมาก กรรมการ อดีตรองปลัดกระทรวงอุตสาหกรรม นายเสน่ห์ นิยมไทย กรรมการ อดีตอธิบดีกรมอุตสาหกรรมพื้นฐานและการเหมืองแร่ นายพงศ์เทพ จารุอําพรพรรณ กรรมการ อดีตผู้ตรวจราชการกระทรวงอุตสาหกรรม เข้าร่วมประชุม
การประชุมในครั้งนี้ ได้สรุปข้อมูลโครงการที่ดําเนินการในปีงบประมาณ พ.ศ. 2560 ได้แก่ กรมส่งเสริมอุตสาหกรรม 13 โครงการย่อย สํานักงานปลัดกระทรวงอุตสาหกรรม 9 โครงการย่อย และสํานักงานคณะกรรมการอ้อยและน้ําตาลทราย 3 โครงการย่อย และมีการรายงานผลการตรวจสอบและประเมินผลภาคราชการ ประจําปีงบประมาณ พ.ศ.2560 ครั้งที่ 2 รวมถึงได้พิจารณาแผนการตรวจสอบและประเมินผลโครงการที่ดําเนินการในปีงบประมาณ พ.ศ.2560 ด้วย
รัฐบาลไทย-ข่าวทำเนียบรัฐบาล-มหาดไทยแจ้งทุกจังหวัดเตรียมความพร้อมจัดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560
วันพุธที่ 7 มิถุนายน 2560
มหาดไทยแจ้งทุกจังหวัดเตรียมความพร้อมจัดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560
กระทรวงมหาดไทยแจ้งทุกจังหวัดเตรียมความพร้อมจัดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560
วันนี้ (7 มิ.ย.60) ที่กระทรวงมหาดไทย นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ด้วยในการประชุมหารือการจัดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 เมื่อวันที่ 17 พฤษภาคม 2560 ซึ่งมีปลัดสํานักนายกรัฐมนตรีเป็นประธาน ที่ประชุมมีความเห็นว่า เนื่องจากขณะนี้ยังอยู่ในระหว่างเตรียมการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช จึงเห็นสมควรจัดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร ในลักษณะเป็นพิธีหรือกิจกรรมการถวายพระพรชัยมงคลและถวายเป็นพระราชกุศล รวมทั้งกิจกรรมอันเป็นสาธารณประโยชน์ และให้หน่วยงานต่าง ๆ ไปจัดเตรียมกิจกรรมที่มีความพร้อมในการดําเนินการ
เพื่อให้การจัดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 เป็นไปอย่างสมพระเกียรติ และเป็นไปด้วยความเรียบร้อยตามมติที่ประชุมข้างต้น กระทรวงมหาดไทยจึงได้แจ้งไปยังผู้ว่าราชการจังหวัดทุกจังหวัดเตรียมความพร้อมในการจัดงานเฉลิมพระเกียรติ โดยให้ดําเนินการจัดพิธีทางศาสนา 5 ศาสนา ถวายพระพรชัยมงคล และถวายพระราชกุศลพร้อมกันทั่วประเทศ ณ ศาลากลางจังหวัด การจัดนิทรรศการพระราชประวัติ พระราชกรณียกิจ และดําเนินการจัดกิจกรรมเพื่อสาธารณประโยชน์ อาทิ การรับบริจาคโลหิต การทําความสะอาดพื้นที่ชุมชน ตลาดชุมชน และการปลูกป่าทดแทน เป็นต้น โดยพิจารณาตามความเหมาะสมของแต่ละพื้นที่
รองปลัดกระทรวงมหาดไทย กล่าวเพิ่มเติมว่า การจัดกิจกรรมเพื่อสาธารณประโยชน์ในครั้งนี้เป็นการจัดกิจกรรมที่แสดงถึงความร่วมมือ ร่วมแรง ร่วมใจของพี่น้องประชาชนคนไทยทุกภาคส่วนทั่วประเทศ เพื่อร่วมเทิดพระเกียรติและน้อมสํานึกในพระมหากรุณาธิคุณที่ทรงมีต่อพสกนิกรชาวไทย.
ครั้งที่ 84/2560
รัฐบาลไทย-ข่าวทำเนียบรัฐบาล-ก.ค.ศ.อนุมัติวิทยฐานะเชี่ยวชาญ 8 ราย
วันจันทร์ที่ 24 เมษายน 2560
ก.ค.ศ.อนุมัติวิทยฐานะเชี่ยวชาญ 8 ราย
นายพินิจศักดิ์ สุวรรณรังค์ เลขาธิการคณะกรรมการข้าราชการครูและบุคลากรทางการศึกษา (เลขาธิการ ก.ค.ศ.) เปิดเผยว่าในการประชุม อ.ก.ค.ศ.วิสามัญเกี่ยวกับวิทยฐานะข้าราชการครูและบุคลากรทางการศึกษา ครั้งที่ 3/2560
ได้มีมติอนุมัติให้ข้าราชการครูและบุคลากรทางการศึกษามีและเลื่อนเป็นวิทยฐานะเชี่ยวชาญ จํานวน 8 ราย ได้แก่ ครูเชี่ยวชาญ 2 ราย ผู้อํานวยการเชี่ยวชาญ 5 ราย และรองผู้อํานวยการสํานักงานเขตพื้นที่การศึกษาเชี่ยวชาญ 1 ราย
• หลักเกณฑ์ฯ ว 17/2552 จํานวน 2 รายดังนี้
1. เลื่อนเป็นวิทยฐานะครูเชี่ยวชาญ จํานวน 1 รายได้แก่
- นายสมนึก วันละ วิทยาลัยเทคนิคแพร่
2. เลื่อนเป็นวิทยฐานะรองผู้อํานวยการสํานักงานเขตพื้นที่การศึกษาเชี่ยวชาญ จํานวน 1 รายได้แก่
- นางสาวพนอ ทิพย์พิมลรัตน์ สํานักงานเขตพื้นที่การศึกษาประถมศึกษา (สพป.) ชุมพร เขต 1
•หลักเกณฑ์ฯ ว 13/2556 จํานวน 6 รายดังนี้
1. เลื่อนเป็นวิทยฐานะครูเชี่ยวชาญ จํานวน 1 รายได้แก่
- นางเสาวลักษณ์ ชาติรังสรรค์ โรงเรียนนารีรัตน์ จังหวัดแพร่สํานักงานเขตพื้นที่การศึกษามัธยมศึกษา (สพม.)เขต 37
2. เลื่อนเป็นวิทยฐานะผู้อํานวยการเชี่ยวชาญ จํานวน 5 รายได้แก่
- นางวรีวรรณ สิงห์ทอง โรงเรียนวัดชมนิมิต สพป.สมุทรปราการ เขต 1
- นายนิลชัย ดาดี โรงเรียนบ้านนารายณ์ สพป.นครราชสีมา เขต 5
- นายจําเนียร โลหะเวช โรงเรียนบ้านคลองลาน สพป.นครสวรรค์ เขต 3
- นายชาติชาย สมศักดิ์ โรงเรียนร่องเคาะวิทยา สพป.ลําปาง เขต 3
- นายเฉลิมพล ตุมะแก้ว โรงเรียนบ้านห้วยทราย สพป.เชียงใหม่ เขต 6
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมผู้ประสบอุทกภัยอำเภอกันตัง พร้อมมอบถุงยังชีพบรรเทาความเดือดร้อนผู้ประสบอุทกภัยในพื้นที่
วันศุกร์ที่ 8 ธันวาคม 2560
นายกรัฐมนตรีเยี่ยมผู้ประสบอุทกภัยอําเภอกันตัง พร้อมมอบถุงยังชีพบรรเทาความเดือดร้อนผู้ประสบอุทกภัยในพื้นที่
นายกรัฐมนตรีห่วงใยผู้ประสบภัยน้ําท่วม เร่งเจ้าหน้าที่สํารวจความเสียหาย ออกมาตรการเยียวยา ฟื้นฟู ซ่อมแซมที่อยู่อาศัย และบริหารจัดการน้ําอย่างเป็นระบบ
วันนี้ (8 ธ.ค. 2560) เวลา 12.30 น. พลเอก ประยุทธ์ จันทร์โอชา นายกรัฐมนตรี และคณะ ได้เดินทางมายังวิทยาลัยสาธารณสุขสิรินธร ตําบลควนธานี อําเภอกันตัง จังหวัดตรัง เพื่อพบปะเยี่ยมเยียนประชาชน และมอบถุงยังชีพแก่ผู้ประสบอุทกภัยอําเภอกันตัง จํานวน 500 ราย เพื่อบรรเทาความเดือดร้อนและเป็นขวัญกําลังใจแก่ประชาชนและผู้ประสบอุทกภัยในพื้นที่
โอกาสนี้ นายกรัฐมนตรี ได้กล่าวแสดงความห่วงใยต่อผู้ประสบภัยในพื้นที่ โดยได้สั่งการหน่วยงานที่เกี่ยวข้องดูแลช่วยเหลือผู้ประสบอุทกภัยอย่างทั่วถึง เพื่อบรรเทาความเดือดร้อนของประชาชน และเร่งดําเนินการออกมาตรการต่าง ๆ ทั้งมาตรการด้านการเงิน การเยียวยา ฟื้นฟู การซ่อมแซมบ้านเรือนที่อยู่อาศัยที่ได้รับความเสียหาย ขณะนี้กําลังเร่งสํารวจตรวจสอบความเสียหายที่เกิดขึ้นให้ชัดเจน เพื่อจะได้ดําเนินการจ่ายเงินให้ถึงมือประชาชนได้อย่างถูกต้องและรวดเร็วขึ้น ควบคู่กับการดําเนินการบริหารจัดการน้ําของประเทศอย่างเป็นระบบ
ทั้งนี้ นายกรัฐมนตรี ได้ขอความร่วมมือจากประชาชนช่วยสนับสนุนในการดําเนินโครงการต่าง ๆ ของรัฐบาล ทั้งในพื้นที่ของการก่อสร้างอ่างเก็บน้ํา พนังกั้นน้ําหรือโครงการก่อสร้างระบบระบายน้ําให้เป็นไปตามแผนที่กําหนดไว้ เพื่อแก้ไขปัญหาอุทกภัยให้เกิดความยั่งยืน โดยเฉพาะการบริหารจัดการน้ําและระบายน้ําในพื้นที่ให้เป็นไปอย่างมีประสิทธิภาพ รวมทั้งมอบหมายให้กระทรวงการพัฒนาสังคมและความมั่นคงของมนุษย์ พิจารณาจัดหาที่อยู่อาศัยในพื้นที่ที่เหมาะสมให้แก่ผู้ประชาชนที่ประสบปัญหาอุทกภัยทุกปี
พร้อมกล่าวย้ําให้ข้าราชการในพื้นที่ ต้องทํางานเชิงรุกและปฏิบัติหน้าที่ให้ประชาชนเกิดความไว้วางใจเพื่อพร้อมสนับสนุนการดําเนินโครงการต่าง ๆ ตามนโยบายรัฐบาล อันจะก่อให้เกิดประโยชน์ต่อประชาชนในพื้นที่และประเทศชาติ
สําหรับพืชผลทางการเกษตรนั้น นายกรัฐมนตรีกล่าวว่า รัฐบาลพร้อมช่วยเหลือ เพื่อให้ราคาพืชผลดังกล่าวมีความเหมาะสม แต่ทั้งนี้ ขอความร่วมมือประชาชนให้มีการปรับเปลี่ยนการปลูกพืชและปลูกพืชเสริมควบคู่การปลูกยางและปาล์มน้ํามัน รวมทั้งพัฒนาแปรรูปผลิตภัณฑ์ให้ตรงกับความต้องการของตลาด โดยรัฐบาลจะเร่งส่งเสริมสนับสนุบการแปรรูปยางพาราและการใช้ยางในประเทศให้มากยิ่งขึ้น ไม่น้อยกว่าปีละ 500,000 ตัน ตลอดจนส่งเสริมให้มีการนําปาล์มมาพัฒนาเป็นพลังงานทดแทนอีกด้วย
ทั้งนี้ อําเภอกันตัง ได้รับความเดือดร้อน 6 ตําบล 22 หมู่บ้าน ประชาชนได้รับความเดือดร้อน 355 ครัวเรือน 2,533 ราย ซึ่งปัจจุบัน (ข้อมูล 6 ธ.ค.60) สถานการณ์น้ําที่อําเภอกันตัง ตําบลควนธานี น้ําจากแม่น้ําตรังได้เอ่อขึ้นท่วมบ้านเรือนราษฎร และพื้นที่ทางการเกษตร บริเวณที่ราบลุ่มต่ําริมแม่น้ําตรัง ทําให้ราษฎรได้รับความเดือดร้อน ที่ผ่านมาทางการปกครองอําเภอกันตัง และองค์กรปกครองส่วนท้องถิ่นในพื้นที่ได้ดําเนินการสํารวจตรวจสอบความเสียหาย และให้ความช่วยเหลือราษฎรในเบื้องต้นแล้ว
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. ประชุมแก้ไขปัญหาไฟป่า หมอกควัน และฟื้นฟูป่าต้นน้ำ ปี 2560
วันศุกร์ที่ 16 ธันวาคม 2559
ทส. ประชุมแก้ไขปัญหาไฟป่า หมอกควัน และฟื้นฟูป่าต้นน้ํา ปี 2560
พลเอก สุรศักดิ์ กาญจนรัตน์ รมว.ทส. เป็นประธานเปิดการประชุมแก้ไขปัญหาไฟป่า หมอกควัน และฟื้นฟูป่าต้นน้ํา ปี 2560 ณ ศาลากลางจังหวัดน่าน
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุมแก้ไขปัญหาไฟป่า หมอกควัน และฟื้นฟูป่าต้นน้ํา ปี 2560 ณ ศาลากลางจังหวัดน่าน โดยมี ผู้บริหารระดับสูง หัวหน้าส่วนราชการ ข้าราชการและเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม พร้อมด้วย หน่วยงานที่เกี่ยวข้อง อาทิ พลตรีผดุง ยิ่งไพบูลย์ รองแม่ทัพภาคที่ 3 นายไพศาล วิมลรัตน์ ผู้ว่าราชการจังหวัดน่าน เป็นต้น เข้าร่วมประชุมในครั้งนี้
สําหรับการเตรียมการป้องกันไฟป่าและหมอกควันในพื้นที่ป่าอนุรักษ์ 9 จังหวัดภาคเหนือ ปีงบประมาณ
พ.ศ.2560 กรมอุทยานแห่งชาติ จะดําเนินงานตามยุทธศาสตร์/มาตรการ/แก้ไขปัญหาไฟป่าและหมอกควัน
5 ยุทธศาสตร์ 3 มาตรการ ดังนี้
ยุทธศาสตร์ที่ 1.การประชาสัมพันธ์
ยุทธศาสตร์ที่ 2.การป้องกันไฟป่าและหมอกควัน
ยุทธศาสตร์ที่ 3.การจัดการเชื้อเพลิง
ยุทธศาสตร์ที่ 4.การมีส่วนร่วมในการแก้ไขปัญหาไฟป่า
ยุทธศาสตร์ที่ 5.การดับไฟป่า
1. มาตรการเตรียมการ มีสถานีควบคุมไฟป่า 47 สถานี 144 หน่วยดับไฟ กําลังพล 2,160 คน และกองอํานวยการควบคุมไฟป่า 3 กองฯ
2. มาตรการรับมือ ระหว่างวันที่ 1 ก.พ .- 10 เม.ย.60 จะดําเนินการเสริมกําลังพลพนักงานดับไฟป่า
เพื่อสนับสนุนการปฏิบัติงานไฟป่าในพื้นที่ 9 จังหวัดภาคเหนือ จํานวน 143 นาย สับเปลี่ยนกําลังทุก 15 วัน
3. มาตรการฟื้นฟูและสร้างความยั่งยืน มีเครือข่ายการแก้ไขปัญหาไฟป่าและหมอกควัน และสนับสนุนเครื่องมือดับไฟป่า จํานวน 730 หมู่บ้าน ในพื้นที่ 9 จังหวัดภาคเหนือ อุดหนุนเงินงบประมาณ จํานวน 163 หมู่บ้าน ๆ ละ 50,000 บาท ให้กับหมู่บ้านเครือข่ายที่ให้ความร่วมมือและสนับสนุนการแก้ไขปัญหาไฟป่าและหมอกควัน
รัฐบาลไทย-ข่าวทำเนียบรัฐบาล-อนุทิน ขอประชาชนในพื้นที่ปัญหาหมอกควัน ปรับกิจกรรมการดำเนินชีวิตประจำวัน
วันจันทร์ที่ 23 กันยายน 2562
อนุทิน ขอประชาชนในพื้นที่ปัญหาหมอกควัน ปรับกิจกรรมการดําเนินชีวิตประจําวัน
รองนายกรัฐมนตรีและรัฐมนตรีว่าการกระทรวงสาธารณสุข ห่วงปัญหาหมอกควันภาคใต้ ระดมความช่วยเหลือลงพื้นที่ ขอความร่วมมือประชาชนปรับกิจกรรมการดําเนินชีวิตประจําวัน
อนุทิน ขอประชาชนในพื้นที่ปัญหาหมอกควัน ปรับกิจกรรมการดําเนินชีวิตประจําวัน
อนุทิน ขอประชาชนในพื้นที่ปัญหาหมอกควัน ปรับกิจกรรมการดําเนินชีวิตประจําวัน
รองนายกรัฐมนตรีและรัฐมนตรีว่าการกระทรวงสาธารณสุข ห่วงปัญหาหมอกควันภาคใต้ ระดมความช่วยเหลือลงพื้นที่ ขอความร่วมมือประชาชนปรับกิจกรรมการดําเนินชีวิตประจําวัน
วันนี้ (23กันยายน 2562) ที่ทําเนียบรัฐบาล กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์เกี่ยวกับปัญหาหมอกควันของภาคใต้ ว่า ได้มอบหมายให้สํานักงานปลัดกระทรวงสาธารณสุข กรมควบคุมโรค กรมอนามัย ระดมความร่วมมือลงไปช่วยเหลือในพื้นที่อย่างเต็มที่ ซึ่งในตอนนี้หน้ากากอนามัยเป็นสิ่งที่สําคัญที่สุด รวมถึงยาและการรักษาโรค ซึ่งได้มีการเตรียมความพร้อมรับมือกับโรคทางเดินหายใจ โรคภูมิแพ้ไว้แล้ว
“สิ่งที่ทําได้ดีที่สุดตอนนี้คือ ให้ประชาชนช่วยกันปรับกิจกรรมการดําเนินชีวิตประจําวัน เช่น การออกกําลังกาย และขอความร่วมมือให้หลีกเลี่ยงการออกข้างนอกบ้านในช่วงที่มีค่าฝุ่นสูง ในส่วนของรัฐบาลได้ระดมการช่วยเหลืออย่างเต็มที่” นายอนุทินกล่าว
สําหรับสถานการณ์ฝุ่นละออง PM 2.5 ภาคใต้ในวันนี้ เวลา 06.00 น. พบมีค่าระหว่าง 17 - 62 มคก./ลบ.ม. มีแนวโน้มเพิ่มสูงขึ้นในหลายจังหวัด โดยมีผลกระทบหลายจังหวัด ยังอยู่ในระดับที่เริ่มมีผลกระทบต่อสุขภาพ ขอให้ประชาชนติดตามได้ที่เฟซบุ๊กเพจ “คนรักอนามัย ใส่ใจอากาศ PM2.5”
************************************* 23 กันยายน 2562
รัฐบาลไทย-ข่าวทำเนียบรัฐบาล-การตรวจราชการ จ.ชัยนาท
วันอังคารที่ 20 กุมภาพันธ์ 2561
การตรวจราชการ จ.ชัยนาท
ผู้ตรวจราชการกระทรวงอุตสาหกรรม ร่วมประชุมการตรวจราชการตามแผนตรวจราชการแบบบูรณาการประจําปีงบประมาณ 2561 รอบที่ 1 ณ ห้องประชุมชั้น 5 ศาลากลางจังหวัดชัยนาท
วันที่ 19-20 กุมภาพันธ์ 2561/จ.ชัยนาท นางเบญจมาพร เอกฉัตร์ ผู้ตรวจราชการกระทรวงอุตสาหกรรม ร่วมประชุมการตรวจราชการตามแผนตรวจราชการแบบบูรณาการประจําปีงบประมาณ 2561 รอบที่ 1 ซึ่งมีผู้ตรวจราชการ กว่า 8 กระทรวงนําโดย นายสุรศักดิ์ เรียงเครือ หัวหน้าผู้ตรวจราชการสํานักนายกรัฐมนตรี และ นายรณภพ เหลืองไพโรจน์ ผู้ว่าราชการจังหวัดชัยนาท ร่วมด้วย ณ ห้องประชุมชั้น 5 ศาลากลางจังหวัดชัยนาท
ทั้งนี้ คณะผู้ตรวจราชการกระทรวงอุตสาหกรรม ได้แก่ นางลินจง พูลบูลย์ อุตสาหกรรมจังหวัดชัยนาท น.ส.รัชฎา เมธาวีกุลชัย หัวหน้ากลุ่มนโยบายและแผนงาน น.ส.พรทิพย์ ทองชื่น หัวหน้ากลุ่มส่งเสริมและพัฒนาอุตสาหกรรม ได้ไปตรวจเยี่ยมหมู่บ้าน civ บ้านเนินขามพัฒนา (ถิ่นลาวเวียง) ที่ผลิตและทอผ้าฝ้ายมัดหมี่/ไหม "ลายช่อมะขาม" ซึ่งจดลิขสิทธิ์เป็นของตัวเอง มีนางอุษา บุญสาพิพัฒน์ ประธานกลุ่มฯ ให้การต้อนรับและนําชมบ้านของสมาชิกในกลุ่มฯ ณ ชุมชนบ้านเนินขาม อ.เนินขาม จ.ชัยนาท
จากนั้น นางจรวยพร เกิดเสม ประธานกลุ่มจักสานผักตบชวาบ้านอ้อย ได้นําคณะฯ ตรวจเยี่ยม กลุ่มอาชีพหัตถกรรมจักสานผักตบชวาบ้านอ้อย ที่มีแผนจะทําโฮมสเตย์ โดยกระทรวงฯ จะประสานโรงงานขนาดใหญ่ในพื้นที่ เป็นพี่เลี้ยง(big brother) สนับสนุนองค์ความรู้ ช่วยเรื่องการตลาด ทําป้ายประชาสัมพันธ์ สร้างเส้นทางเดินทาง เพื่อต้อนรับการท่องเที่ยว เพื่อเสริมสร้างเศรษฐกิจฐานชุมชน ตามนโยบาย local economy ณ หมู่ 7 ต.สรรพยา อ.สรรพยา จ.ชัยนาท
นอกจากนี้ ผู้ตรวจฯ เบญจมาพร ยังได้ตรวจเยี่ยมบ้านพักของเจ้าหน้าที่ อาคารสํานักงานฯ ซึ่งมีสภาพเก่า และต้องการของบประมาณในการซ่อมแซม พร้อมนี้ได้ประชุมตรวจราชการ และให้ข้อเสนอแนะเพื่อปรับปรุงงานให้มีประสิทธิภาพ โดยเฉพาะการขับเคลื่อนงานตามนโยบายรัฐบาล โดยมีเจ้าหน้าที่ทุกกลุ่มเข้าร่วมอย่างพร้อมเพรียงกัน และเชิญ นายอรรถพล อรรถรุ่งโรจน์ ประธานสภาอุตสาหกรรมจังหวัดชัยนาท ร่วมด้วย ณ สํานักงานอุตสาหกรรมจังหวัดชัยนาท อ.เมือง จ.ชัยนาท
รัฐบาลไทย-ข่าวทำเนียบรัฐบาล-กระทรวงเกษตรฯ เปิดเวทีหารือแนวโน้มอนาคตข้าวไทยในตลาดโลก
วันศุกร์ที่ 7 กุมภาพันธ์ 2563
กระทรวงเกษตรฯ เปิดเวทีหารือแนวโน้มอนาคตข้าวไทยในตลาดโลก
กระทรวงเกษตรฯ เปิดเวทีหารือแนวโน้มอนาคตข้าวไทยในตลาดโลก
วันที่ 7 กุมภาพันธ์ 2563 นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์กล่าวภายหลังเป็นประธานการประชุมหารือ “แนวทางพัฒนาและแก้ไขปัญหาการผลิตและการตลาดข้าว” ระหว่าง กรมการข้าว กรมการค้าต่างประเทศ สมาคมผู้ส่งออกข้าวไทย และผู้แทนผู้ประกอบการ ณ ห้องประชุม 115 กระทรวงเกษตรและสหกรณ์ ว่า การประชุมในครั้งนี้มีวัตถุประสงค์เพื่อหารือเกี่ยวกับตลาดการส่งออกข้าวไทย รวมทั้งแผนการพัฒนาการผลิตข้าวเพื่อเพิ่มศักยภาพในการแข่งขัน และแผนการพัฒนาพันธุ์ข้าวให้ตรงตามความต้องการของตลาด
นายประภัตรฯ กล่าวต่อไปว่า รัฐบาลให้ความสําคัญเกี่ยวกับข้าวและชาวนาเป็นอย่างมาก เนื่องจากข้าวถือเป็นพืชเศรษฐกิจที่มีบทบาทสะท้อนความมั่นคงทางอาหารของประเทศ และชาวนาคืออาชีพที่ทรงคุณค่าของประเทศ ดังนั้นผลการประชุมหารือในวันนี้จะเป็นประโยชน์ในการยกระดับการค้าข้าว โดยเฉพาะอย่างยิ่งด้านการส่งออกข้าว เนื่องจากเป็นการหารือระหว่างภาคส่วนต่าง ๆ ที่เกี่ยวข้อง ทั้งกรมการข้าว กรมการค้าต่างประเทศ สมาคมผู้ส่งออกข้าว และผู้ประกอบการ ซึ่งทุกภาคส่วนล้วนแล้วแต่มีบทบาทสําคัญในกระบวนการผลิต แปรรูป จัดจําหน่าย และส่งออกข้าว โดยที่ประชุม ได้มีการแลกเปลี่ยนข้อมูลด้านการส่งออกข้าวในหลากหลายมิติ ทั้งสถานการณ์ข้าวไทยตั้งแต่อดีตจนถึงปัจจุบัน ว่ามีการแข่งขันในระดับโลกที่สูงขึ้น เนื่องจากในหลายประเทศที่เคยนําเข้าข้าวจากไทย สามารถพัฒนาพันธุ์ข้าว จนสามารถปลูกและส่งออกได้ในปัจจุบัน จึงทําให้ไทยมีคู่แข่งด้านการส่งออกข้าวเพิ่มขึ้นจากอดีตมาก ประกอบกับข้าวไทยมีราคาขายสูงกว่าประเทศคู่แข่ง
“ไทยยังคงมีฐานลูกค้าเดิมที่เหนียวแน่นในหลายประเทศ เนื่องจากข้าวไทยมีความโดดเด่นเรื่องคุณภาพ โดยในแต่ละประเทศจะมีความนิยมพันธุ์ข้าวที่แตกต่างกัน เช่น ประเทศในทวีปแอฟริกา จะนิยมข้าวพื้นแข็ง และประเทศในทวีปเอเชียจะนิยมข้าวพื้นนุ่ม ซึ่งปัจจัยสําคัญที่มีผลต่อการนําเข้าข้าวของประเทศต่าง ๆ คือ ราคาถูก และตามด้วยคุณภาพข้าว ดังนั้นจึงถือเป็นความท้าทายของทุกภาคส่วนที่เกี่ยวข้องที่จะต้องระดมสมอง วางแนวทางเพื่อพัฒนาการผลิตข้าวเพื่อการแข่งขัน โดยการเพิ่มผลผลิตต่อพื้นที่ การพัฒนาพันธุ์ข้าวให้ตรงตามความต้องการตลาด โดยมุ่งเน้นความสําคัญในการรักษาคุณภาพข้าวควบคู่กับการลดต้นทุนการผลิต และเพิ่มขีดความสามารถในการส่งออกข้าวไทยอีกด้วย” นายประภัตร กล่าว
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรุงไทยลดดอกเบี้ยเงินกู้ MOR และ MRR
วันอังคารที่ 24 มีนาคม 2563
กรุงไทยลดดอกเบี้ยเงินกู้ MOR และ MRR
ธนาคารกรุงไทย ประกาศปรับลดอัตราดอกเบี้ยเงินกู้ MOR ลง 0.25%ต่อปี  และดอกเบี้ยเงินกู้ MRR  ลง 0.125% ต่อปี เพื่อช่วยลดภาระต้นทุนทางการเงินของลูกค้าและผู้ประกอบการทุกประเภท รวมทั้งเอสเอ็มอีและรายย่อย เริ่ม 25 มีนาคม 2563
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ในฐานะธนาคารพาณิชย์ของรัฐ ธนาคารตระหนักถึงการมีส่วนช่วยพยุงเศรษฐกิจ และตอบสนองทิศทางอัตราดอกเบี้ยนโยบาย ในช่วงที่เศรษฐกิจมีความเปราะบางจากทั้งปัจจัยภายในและภายนอกประเทศ โดยเฉพาะการแพร่ระบาดของไวรัสโควิด-19 ซึ่งส่งผลกระทบรุนแรงต่อเศรษฐกิจไทย รวมทั้งแบ่งเบาภาระลูกค้าและผู้ประกอบการทุกประเภท ทั้งลูกค้าเอสเอ็มอีและลูกค้ารายย่อย ธนาคารจึงได้ปรับลดอัตราดอกเบี้ยเงินกู้ MOR ลง 0.25%เหลืออัตรา 6.62% ต่อปี และดอกเบี้ยเงินกู้ MRR ลง 0.125% เหลืออัตรา 6.745% ต่อปี ซึ่งธนาคารหวังว่า การลดอัตราดอกเบี้ยเงินกู้ในครั้งนี้ จะมีส่วนช่วยลดผลกระทบที่เกิดขึ้นต่อเศรษฐกิจไทยโดยรวม
สําหรับดอกเบี้ยเงินฝาก ธนาคารปรับลดเฉพาะอัตราดอกเบี้ยเงินฝากประจํา ซึ่งเป็นไปตามทิศทางอัตราดอกเบี้ยตลาด ทั้งนี้ มีผลตั้งแต่วันที่ 25 มีนาคม 2563 เป็นต้นไป
รัฐบาลไทย-ข่าวทำเนียบรัฐบาล-'หม่อมเต่า'ห่วงแรงงาน เรียก ขรก.ประชุมด่วน เพิ่มมาตรการเยียวยาพิษโควิด -19
วันอาทิตย์ที่ 29 มีนาคม 2563
'หม่อมเต่า'ห่วงแรงงาน เรียก ขรก.ประชุมด่วน เพิ่มมาตรการเยียวยาพิษโควิด -19
รัฐมนตรีว่าการกระทรวงแรงงาน เรียกข้าราชการประชุมด่วน เพิ่มมาตรการเยียวยาลูกจ้างผู้ประกันตน แก้กฎกระทรวง กําหนดหลักเกณฑ์ใหม่ เพื่อให้ผู้ประกันตนในระบบประกันสังคมมีสิทธิได้รับเงินทดแทนการขาดรายได้ไม่ต่ํากว่าเดือนละ 5,000 บาท โดยให้มีผลตั้งแต่ 1 มี.ค.2563
วันนี้ (29 มีนาคม 2563) หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน
เรียกประชุมผู้บริหารระดับสูงกระทรวงแรงงาน และส่วนราชการที่เกี่ยวข้องเป็นการเร่งด่วน โดยมี นายสุทธิ
สุโกศล ปลัดกระทรวงแรงงาน นางเธียรรัตน์ นะวะมะวัฒน์ รองปลัดกระทรวงแรงงาน นายทศพล กฤตวงศ์วิมาน เลขาธิการสํานักงานประกันสังคม พร้อมด้วยเลขาธิการคณะกรรมการกฤษฎีกา รองผู้อํานวยการสํานักงบประมาณ และที่ปรึกษาด้านประสิทธิภาพ กรมสรรพากร เพื่อหารือมาตรการช่วยเหลือแรงงานซึ่งเป็นผู้ประกันตนในระบบประกันสังคมที่ได้รับผลกระทบจากการแพร่ระบาดของเชื้อไวรัสโควิด - 19
โดยที่ประชุมเห็นชอบให้กระทรวงแรงงาน โดยสํานักงานประกันสังคม แก้ไขกฎกระทรวงกําหนดหลักเกณฑ์ เพื่อให้ผู้ประกันตนในระบบประกันสังคมที่มีสิทธิได้รับเงินทดแทนการขาดรายได้ไม่ถึง 5,000 บาท มีสิทธิได้รับเงินไม่ต่ํากว่าเดือนละ 5,000 บาท โดยให้มีผลตั้งแต่ 1 มีนาคม 2563 เพื่อให้สอดคล้องและเท่าเทียมกันกับการช่วยเหลือแรงงานลูกจ้างที่ไม่ได้อยู่ในระบบประกันสังคม โดยจะเสนอต่อที่ประชุมคณะรัฐมนตรีให้ความเห็นชอบ
ในวันอังคารที่ 31 มีนาคมจะถึงนี้
ทั้งนี้ ผู้ประกันตนสามารถสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 1 สํานักงานประกันสังคม ตลอด 24 ชั่วโมง
รัฐบาลไทย-ข่าวทำเนียบรัฐบาล-กระทรวงกลาโหมไทย รับมอบอุปกรณ์และเครื่องมือทางการแพทย์จากกระทรวงกลาโหมจีน ช่วยไทยสู้ COVID-19 [กระทรวงกลาโหม]
วันอังคารที่ 12 พฤษภาคม 2563
กระทรวงกลาโหมไทย รับมอบอุปกรณ์และเครื่องมือทางการแพทย์จากกระทรวงกลาโหมจีน ช่วยไทยสู้ COVID-19 [กระทรวงกลาโหม]
กระทรวงกลาโหมไทย รับมอบอุปกรณ์และเครื่องมือทางการแพทย์จากกระทรวงกลาโหมจีน ช่วยไทยสู้ COVID-19!! "จีนไทยใช่อื่นไกล พี่น้องกัน"
เช้าวันนี้ (อังคาร ที่ 12 พ.ค. 63) พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นผู้แทนรัฐมนตรีว่าการกระทรวงกลาโหม รับมอบอุปกรณ์และเครื่องมือทางการแพทย์ รวมถึงสิ่งของเพื่อช่วยเหลือผู้ที่ได้รับผลกระทบจากโรคติดเชื้อไวรัสโคโรนา 2019 (COVID-19) จาก นาย Yang Xin (หยาง ซิน) อุปทูตสาธารณรัฐประชาชนจีน ณ ท่าอากาศยานทหาร 2 กองบิน 6 (ดอนเมือง)
สืบเนื่องจากในปัจุบัน การระบาดของเชื้อไวรัส COVID-19 ได้ส่งผลกระทบอย่างรุนแรงต่อชีวิต และความเป็นอยู่ของมวลมนุษยชาติ รวมถึงภาคเศรษฐกิจในทั่วโลก ซึ่งถือเป็นภัยคุกคามที่ยิ่งใหญ่ที่จะต้องร่วมมือกันควบคุมการแพร่ระบาด ทั้งนี้ เป็นการมอบอุปกรณ์ เครื่องมือแพทย์ และสิ่งของ อาทิ เครื่องช่วยหายใจแบบไม่เข้าไปในร่างกาย จํานวน 6 เครื่อง, เครื่องวัดคลื่นไฟฟ้าหัวใจ จํานวน 10 เครื่อง, เครื่องควบคุมการให้สารละลายทางหลอกเลือดดํา จํานวน 30 เครื่อง, เครื่องวัดอุณภูมิที่ศรีษะแบบอินฟาเรด จํานวน 100 เครื่อง, ชุดตรวจโควิด-19 แบบPCR จํานวน 6,000 ชุด, หน้ากากทางการแพทย์ชนิดใช้ครั้งเดียว จํานวน 100,000 ชิ้น, หน้ากากทางการแพทย์สําหรับผ่าตัด จํานวน 15,000 ชิ้น, แว่นป้องกันทางการแพทย์ จํานวน 10,500 คู่, ชุดสวมป้องกันทางการแพทย์ จํานวน 7,000 ชุด, ถุงมือมือป้องกันเคมี ชีวะ และนิวเคลียร์ จํานวน 120 กล่อง ฯลฯ รวมทั้งหมดมูลค่าที่ 6 ล้านหยวน หรือ 30 ล้านบาท ซึ่งจะเป็นประโยชน์ในการช่วยเหลือผู้ป่วยติดเชื้อ ตลอดจนใช้ป้องกันให้เกิดความปลอดภัยในการปฏิบัติงานของบุคลากรทางการแพทย์ในประเทศไทยอีกด้วย
โดยการมอบความช่วยเหลือของกระทรวงกลาโหมสาธารณรัฐประชาชนจีนให้กับประเทศไทยในครั้งนี้ สะท้อนให้เห็นถึงมิตรภาพ ดังคํากล่าวที่ว่า “จีนไทยใช่อื่นไกล พี่น้องกัน” ซึ่งถือว่าประชาชนของทั้งสองประเทศนี้ จะไม่สามารถแยกออกจากกันได้ ความสัมพันธ์ไทย-จีนจะยั่งยืนตลอดไป และจะผ่านพ้นห้วงเวลานี้ไปได้อย่างแน่นอน